Neuvoston asetus (ETY) N:o 2094/87, annettu 13 päivänä heinäkuuta 1987, tavallisen vehnän, rukiin, ohran, maissin, durran ja durumvehnän vakiolaaduista annetun asetuksen (ETY) N:o 2731/75 muuttamisesta



Virallinen lehti nro L 196 , 17/07/1987 s. 0001 - 0002

Suomenk. erityispainos Alue 3 Nide 24 s. 0020

Ruotsink. erityispainos Alue 3 Nide 24 s. 0020



NEUVOSTON ASETUS (ETY) N:o 2094/87, annettu 13 päivänä heinäkuuta 1987, tavallisen vehnän, rukiin, ohran, maissin, durran ja durumvehnän vakiolaaduista annetun asetuksen (ETY) N:o 2731/75 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(), sellaisena kuin se on viimeksi muutettuna asetuksella (ETY) N:o 1900/87(), ja erityisesti sen 3 artiklan 5 kohdan, ottaa huomioon komission ehdotuksen(), ottaa huomioon Euroopan parlamentin lausunnon(), sekä katsoo, että durumvehnäalan tuotannon ja kulutuksen kehityksen vuoksi on tarpeen tiukentaa interventioon liittyviä laatuvaatimuksia; tämä tavoite edellyttää vakiolaadun muuttamista ennakolta; tämän vuoksi olisi erityisesti tiukennettava durumvehnän kosteuspitoisuutta ja ominaispainoa koskevia vaatimuksia sekä toisaalta sisällytettävä tämän viljan vakiolaadun määritelmään teknisiä vaatimuksia; tämän vuoksi olisi muutettava asetusta (ETY) N:o 2731/75(), sellaisena kuin se on viimeksi muutettuna asetuksella (ETY) N:o 1580/86(), ON ANTANUT TÄMÄN ASETUKSEN: 1 artikla Muutetaan asetusta (ETY) N:o 2731/75 seuraavasti: 1) Korvataan 5 artikla seuraavasti: "5 artikla Vakiolaatu, jolle durumvehnän tavoitehinta ja interventiohinta vahvistetaan, määritellään seuraavasti: 1) Fyysiset laatuvaatimukset: 1. a) väriltään ruskeaan vivahtava kullankeltainen, virheetön, kunnollinen ja myyntilaatua oleva durumvehnä, jossa ei ole epätavallista hajua eikä eläviä tuholaisia ja jossa on läpikuultava sarvimainen lasimainen vatsavako; 1. b) niiden ainesten kokonaisprosenttimäärä, jotka eivät ole moitteettoman laatuista durumvehnää: 25 prosenttia, josta: 1. b) P osittain tai kokonaan läpikuultavuutensa menettäneen durumvehnän jyvien ja tavallisen vehnän jyvien prosenttimäärä: 20 prosenttia, 1. b) P rikkoutuneiden jyvien prosenttimäärä: 2 prosenttia, 1. b) P jyvistä koostuvien epäpuhtauksien prosenttimäärä: 2 prosenttia (jyvistä koostuvilla epäpuhtauksilla tarkoitetaan kuivettuneita jyviä, muiden viljojen jyviä, tuholaisten vioittamia jyviä, jyviä, joiden alkiossa on värivikoja, pilkukkaita ja Fusariumsienen vioittamia jyviä sekä kuivauksessa lämpövioittuneita jyviä), 1. b) P itäneiden jyvien prosenttimäärä: 0,5 prosenttia, 1. b) P erilaisten epäpuhtauksien prosenttimäärä: 0,5 prosenttia (erilaisia epäpuhtauksia ovat muiden kasvilajien siemenet, vaurioituneet jyvät, varsinaiset epäpuhtaudet, kuoret, torajyvät, pilaantuneet jyvät, kuolleet hyönteiset ja hyönteisten osat); 1. c) ominaispaino: 80 kiloa hehtolitraa kohti; 1. d) kosteuspitoisuus: 13 prosenttia. 2) Tekniset laatuvaatimukset: a) kuiva-aineen proteiinipitoisuus (N × 5,7) on vähintään 12,5 prosenttia, b) kuiva-aineen gluteenipitoisuus on vähintään 8,75 prosenttia, c) sakoluku on vähintään 250, joka sisältää 60 sekunnin valmisteluajan (ravistaminen)." 2) Korvataan 6 artiklan b kohta seuraavasti: "b) menetelmät, joita tarvitaan määritettäessä "b) P ainekset, jotka eivät ole moitteettoman laatuista perusviljaa, "b) P kosteuspitoisuus, "b) P läpikuultavuutensa menettäneet durumvehnän jyvät, "b) P tanniinipitoisuus, "b) P taikinan koneellinen vaivautuvuus, "b) P proteiinipitoisuus, "b) P gluteenipitoisuus, "b) P Zeleny-luku, "b) P sakoluku "b) vahvistetaan asetuksen (ETY) N:o 2727/75 26 artiklassa säädettyä menettelyä noudattaen." 3) Poistetaan liitteessä olevan 2 kohdan b alakohdasta toinen lause. 4) Korvataan liitteessä olevan 2 kohdan d alakohta seuraavasti: "d) Jyvät, joiden alkiossa on värivikoja, pilkukkaat jyvät ja Fusarium-sienen vioittamat jyvät: "d) Jyviä, joiden alkiossa on värivikoja, ovat jyvät, joiden siemenkuoressa on ruskeita tai ruskean "d) mustia värivikoja ja joilla on säännöllinen, itämätön alkio. Tavallisen vehnän jyvät, joiden alkiossa on värivikoja, otetaan huomioon ainoastaan 8 prosentin ylittävältä osalta. "d) Durumvehnän "d) P pilkukkaina jyvinä pidetään jyviä, joissa on ruskeita tai ruskeanmustia värivikoja muissa osissa kuin varsinaisessa alkiossa, "d) P Fusarium-sienen vioittamina jyvinä pidetään jyviä, joiden siemenkuoren on saastuttanut Fusarium mycelium; nämä jyvät näyttävät lievästi kuivettuneilta, ryppyisiltä ja niissä on hajanaisia, rajoiltaan epämääräisiä vaaleanpunaisia tai valkoisia täpliä." 5) Lisätään liitteeseen seuraava kohta: "6. Läpikuultavuutensa menettäneet jyvät Läpikuultavuutensa menettäneillä durumvehnän jyvillä tarkoitetaan jyviä, joiden ydintä ei voida pitää kokonaan lasimaisena." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1987 lähtien. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä heinäkuuta 1987. Neuvoston puolesta Puheenjohtaja B. SCHALL HOLBERG () EYVL N:o L 281, 1.11.1975, s. 1 () EYVL N:o L 182, 3.7.1987, s. 40 () EYVL N:o C 102, 15.4.1987, s. 10 () Lausunto on annettu 10 päivänä heinäkuuta 1987. () EYVL N:o L 281, 1.11.1975, s. 22 () EYVL N:o L 139, 24.5.1986, s. 34